אגף כוח האדם

אגף כוח האדם (בראשי תיבות: אכ"א, נקרא בעבר אגף משאבּי אנוש) במטה הכללי של צה"ל, הוא הגוף המתכנן והמתאם את פעילות הצבת כוח האדם ותנועתו, הטיפול במשאבּי האנוש של הצבא, התכנון מול תקינת אגף התכנון ותנאי השירות של הפרט.

בשנים 2004–2008, עת כהונתו של אלעזר שטרן כראש האגף, נקרא האגף אגף משאבּי אנוש (אמ"ש); ביולי 2008, עם כניסתו לתפקיד של מחליפו אבי זמיר, שונה שם האגף לשמו הקודם - אגף כוח האדם.

ראש אכ"א הוא אלוף יניב עשור, מונה לתפקיד ב-21 בפברואר 2021.

==מבנה ארגוני==
מבנה אגף כוח האדם הנוכחי מתבסס על מטה המורכב מחטיבות (בדומה ללהקים שבמטה זרוע האוויר והחלל והמספנים שבמטה זרוע הים), מפקדות קציני החיל הראשיים העוסקים בבניין-הכוח שבתחום מקצועיותם, ויחידות עצמאיות אחרות. המבנה ההיררכי של החטיבות, כנהוג ביחידות מטה בצה"ל, מורכב ממחלקות, ענפים ומדורים.

מפקד אגף כוח האדם הוא ראש האגף, קצין בדרגת אלוף. תחתיו נמצא מטה אגף כוח האדם, הגוף העוסק בניהול השוטף של האגף ותהליכי בניין הכוח בו. בראשות מטה האגף עומד קצין בדרגת תת-אלוף. בנוסף, לאגף כפופות חטיבות, אשר גם עליהן מפקד קצין בדרגת תת-אלוף. חטיבת התכנון ומנהל כוח האדם מהווה את היחידה הראשית באגף, ולצידה פועלות חטיבת הפרט וחטיבת הסגל. שני גופים עיקריים נוספים הם מחלקת משא"ן ולוגיסטיקה ומחלקת נפגעים ובטיחות בדרכים. לאגף כוח האדם כפופים ארבעה חילות: חיל משאבי האנוש אשר חייליו מתפעלים היבטים רבים מפעילות האגף, חיל המשטרה הצבאית, חיל החינוך והנוער והחיל הכללי. בראשות כל אחד מחילות אלו עומד קצין בדרגת תת-אלוף.

בסוף 2017 הוקמה מנהלת החרדים הצבאית לשיפור הטיפול באוכלוסייה זו.

לראש המטה של אגף כוח האדם כפופה יחידת מופת (המחלקה לשירותי הפרט, הפרישה והתשלומים).

{| width="940px" class="wikitable"
|-
! colspan="3" | יחידות אגף כוח האדם
|-
! width="40px" | שם
! width="500px" | תפקיד
! width="150px" | מפקד
|-
|-
|חטיבת הפרט
| אחראית על זכויות הפרט והת"ש (תנאי שירות) של החיילים.
| תא"ל יורם כנפו (מכהן גם כראש מטה האגף)
|-
|חטיבת התכנון ומנהל כוח האדם (חתומכ"א)
| החטיבה אמונה על תכנון, ניהול ופיתוח משאבי האנוש בכלל מצבי הסטטוס השונים של החייל, משלב המלש"ב עד השחרור.
תחת החטיבה נמצאת בין השאר מיטב, היחידה המופקדת על ביצוע הליכי המיון והשיבוץ של כלל המיועדים לשירות ביטחון (מלש"בים) והחיילים בצה"ל. הטיפול באוכלוסיית המיועדים לשירות ביטחון נעשה באמצעות לשכות הגיוס, הפזורות בחמש ערים מרכזיות בארץ. הליך הגיוס עצמו מתבצע במתחם הקליטה במחנה דורי (תל השומר).
| תא"ל שי טייב
|-
|חטיבת הסגל (חטה"ס)
| תפקידה הוא לתכנן ולהטמיע את המדיניות המטכ"לית בתחום מודל הקצונה והקבע בצה"ל. בין היתר מדובר בקידום ותגמול של נגדים וקצינים, פיתוח מסלולי לימודים, קביעת מדיניות הטיפול במשרתי הקבע ועוד.
| תא"ל ליאת שבו
|-
|-
|קצינת פניות הציבור (קפ"ץ)
| גוף בירור שמטרתו לתת מענה לפניות חיילים בחובה, בקבע ובמילואים; בני משפחותיהם והציבור בכל תחום ונושא הקשור לצה"ל. קצינת פניות הציבור עוסקת גם בבקשות סיוע בפתרון בעיות המצריכות טיפול מיידי ובפניות על רקע מצוקה נפשית.
| סא"ל גל כהנר
|-
| colspan="3" | <center>היחידות הזרועיות</center>
|-
|חטיבת כוח האדם<small>(תחת זרוע היבשה)</small>
| אחראית על ניהול, פיתוח וטיפוח המשאב האנושי בזרוע היבשה. מבין תפקידי החטיבה עומדים איתור, תכנון, ניהול והקצאת תגבורות כוח האדם בזרוע היבשה; תכנון האיוש, הקידום וסיווג כוח האדם בזרוע; וקביעת מדיניות הכשרת כוח האדם ופיקוח על ביצועה.
| תא"ל תומר כהן
|-
|להק כוח האדם<small>(תחת זרוע האוויר והחלל)</small>
| אחראית על ניהול, פיתוח וטיפוח המשאב האנושי בחיל האוויר. מבין תפקידי הלהק עומדים איתור, תכנון, ניהול והקצאת תגבורות כוח האדם בחיל האוויר; תכנון האיוש, הקידום וסיווג כוח האדם בחיל; וקביעת מדיניות הכשרת כוח האדם ופיקוח על ביצועה.
| תא"ל יובל הראל
|-
|מספן כוח האדם<small>(תחת זרוע הים)</small>
| אחראית על ניהול, פיתוח וטיפוח המשאב האנושי בחיל הים. מבין תפקידי המספן עומדים איתור, תכנון, ניהול והקצאת תגבורות כוח האדם בחיל הים; תכנון האיוש, הקידום וסיווג כוח האדם בחיל; וקביעת מדיניות הכשרת כוח האדם ופיקוח על ביצועה.
| אל"ם שירי בן-שיטרית
|-
| colspan="3" | <center>גופים מיוחדים</center>
|-
|יועצת הרמטכ"ל לענייני מגדר (יוהל"ם)
| יחידה שתפקידה לספק מידע והמלצות למטה הכללי של צה"ל בנושא שירות נשים בצה"ל, לרבות שילוב נשים בתפקידי לחימה. היחידה הוקמה בשנת 2001, בעקבות פירוקו של חיל הנשים.
| תא"ל אלה שדו שכטמן
|-
|מערך מדעי ההתנהגות (ממד"ה)
| מערך מקצועי, הפרוס בכל זרועות ויחידות צה"ל, וייעודו ליישם ידע מתחומי הפסיכולוגיה והסוציולוגיה לטובת שיפור האפקטיביות של יחידות צה"ל ולטובת מיצוי וטיפוח המשאב האנושי. בין תפקידיו המגוונים של המערך: מיון ושיבוץ, מחקרי מוטיבציה, פיתוח מנהיגות, הערכת קצונה בכירה וייעוץ ארגוני.
| אל"ם שרית שיף.
|-
|מרכז תעסוקת אזרחים עובדי צה"ל (תע"צ)
| אחראי על ניהול וטיפול באזרחים עובדי צה"ל, נושא באחריות מטכ"לית להתוויה, גיבוש ויישום של עקרונות ומדיניות להעסקת אזרחים בצה"ל, זאת על מנת לאפשר לצה"ל לממש את משימותיו.
| אל"ם עינת רץ-לוי
|-
|מערך הנפגעים
| מערך מקצועי האחראי על תחום הנפגעים בצה"ל ועל הדרכה, תורה ובניין הכוח של קציני הנפגעים, מודיעי הנפגעים וראשי זירות הנפגעים. המערך עוסק בהליכי הטיפול הראשוניים בנפגעים בצה"ל, ובכלל זה גם בטיפול במאושפזים ובקשר למשפחות. כמו כן המחלקה כוללת גם את ענף אית"ן - מערך איתור הנעדרים בצה"ל.
| אל"ם רעות קורן
|-
| colspan="3" | <center>חילות</center>
|-
| 
| אחראי על הטיפול במשאב האנושי בצה"ל. תחומי העיסוק של החיל הם כל הקשור למיצוי, פיתוח וטיפוח כוח האדם. קצין המשא"ן משתייך לסגל המוביל ונמצא בקשרי עבודה שוטפים עם המפקדים והחיילים בכל יחידה. היבטים אחרים של כוח האדם מבצעים קצין הקישור, קצין התכנון וקצין הנפגעים.
| תא"ל עדנה איליה 
|-
| 
| אחראי על תחומי אכיפת החוק והסדר בצה"ל ופועל לשם חיזוק חוסנו המוסרי ושמירת איכות חיי המשרתים בו. יחידות החיל פועלות בכל אחד מהפיקודים המרחביים וכן בפיקוד העורף ובבסיס המטה הכללי. מפקדת מצ"ח מפעילה מספר יחידות משנה ותפקידה לעסוק בחקירה פלילית של חיילים החשודים בהפרת החוק ופקודות צה"ל.
| תא"ל אביחי מיבר
|-
| 
| מהווה את הסמכות המקצועית הראשית בתחום הפיקודי-חינוכי ובתחום הלאומי-חברתי, ומסייע למפקדי צה"ל במימוש יעדי הצבא במדינה דמוקרטית. בין תפקידיו עומדים חיזוק תחושת השייכות של החיילים למדינה, לארץ, לעם ולמורשתו; הגברת האחדות והחוסן החברתי; הטמעת "רוח צה"ל" בקרב החיילים, ועוד.
| תא"ל אופיר לויוס
|-
| 
| סמכות המאגדת בתוכה את כל החיילים שלא שייכים לאף אחד מחילות צה"ל האחרים, לרבות יחידות שחייליהן משרתים במסגרות חוץ-צבאיות, כגון משרד הביטחון, משרד ראש הממשלה ומשטרת ישראל.
| תא"ל ליאת שבו
|}

==ראשי האגף==
{| class="wikitable" border="1" cellpadding="4" cellspacing="0"
|- bgcolor="#87 CE FA"
|שם||תקופת כהונה || הערות
|-
| אלוף משה צדוק || מאי 1947 – אוקטובר 1949 || ראש אגף כוח האדם במטכ"ל "ההגנה", ולאחר מכן במטה הכללי של צה"ל
|-
| אלוף שמעון מזא"ה || אוקטובר 1949 – דצמבר 1952 ||
|-
| אלוף צבי צור || דצמבר 1952 – פברואר 1956 || לימים הרמטכ"ל ה־6
|-
| אל"ם גדעון שוקן || פברואר 1956 – ספטמבר 1959 || הועלה לדרגת אלוף במאי 1959
|-
| אלוף אהרון דורון || ספטמבר 1959 – יולי 1963 ||
|-
| אלוף חיים בן-דוד || יולי 1963 – יולי 1966 ||
|-
| אלוף שמואל איל || יולי 1966 – 1970 ||
|-
| אלוף שלמה להט || 1970 – ספטמבר 1972 ||כיהן כראש עיריית תל אביב-יפו בשנים 1974–1993
|-
| אלוף הרצל שפיר || ספטמבר 1972 – אפריל 1974 || לימים מפכ"ל משטרת ישראל
|-
| אלוף משה גדרון || אפריל 1974 – פברואר 1976||
|-
| אלוף רפאל ורדי || פברואר 1976 – 1978 ||
|-
| אלוף משה נתיב || 1978 – 1983 ||
|-
| תא"ל עמוס ירון || 1983 – 1985 || הועלה לדרגת אלוף ב־1984
|-
| אלוף מתן וילנאי || ינואר 1986 – 1989 || לימים סגן הרמטכ"ל
|-
| אלוף רן גורן || 1989 – 1992 ||
|-
| אלוף יורם יאיר || 1992 – 1995 ||
|-
| אלוף גדעון שפר || 1995 – 1998||
|-
| אלוף יהודה שגב || 1998 – יולי 2001 ||
|-
| אלוף גיל רגב || יולי 2001 – יולי 2004 ||
|-
| אלוף אלעזר שטרן || יולי 2004 – יולי 2008 ||בתקופתו נקרא האגף אגף משאבּי אנוש (אמ"ש)
|-
| אלוף אבי זמיר || יולי 2008 – יוני 2011 ||
|-
| אלוף אורנה ברביבאי || יוני 2011 – ספטמבר 2014 || האישה הראשונה בדרגת אלוף
|-
| אלוף חגי טופולנסקי || ספטמבר 2014 – דצמבר 2016 || פרש מתפקידו עקב גנבת מחשבו הצבאי מביתו
|-
| אלוף מוטי אלמוז || ינואר 2017 – פברואר 2021 ||
|-
| אלוף יניב עשור || פברואר 2021 – הווה ||
|}

==לקריאה נוספת==
* עמוס ירון, רוח המפקד, ידיעות ספרים, 2022, עמודים 161-131

==קישורים חיצוניים==

* 

* 
* [https://www.idf.il/אתרים/אגף-כוח-האדם/אודות-אכא/ אודות אגף כוח האדם], באתר צה"ל

*
כוח אדם
קטגוריה:משאבי אנוש